(Návrh)
RÁMCOVÁ DOHODA O POSKYTOVANÍ SLUŽIEB 
uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a § 83 zákona č. 343/2015  Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“) 
(ďalej len „Dohoda“)

  Účastníci dohody 
	Objednávateľ:
	

	Názov:
	Slovenská republika v zastúpení Ministerstva vnútra Slovenskej republiky

	Sídlo:
	Pribinova 2, 812 02 Bratislava, Slovenská republika

	Zastúpený:
	[●]

	IČO:
	00 151 866

	DIČ:
	2020571520

	IČ DPH:
	SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov)

	Bankové spojenie:
	Štátna pokladnica

	Číslo účtu: 
	SK78 8180 0000 0070 0018 0023

	BIC/SWIFT kód:
	SPSRSKBA

	Webové sídlo (URL):
	http://www.minv.sk/

	Kontaktná/oprávnená osoba:
	[●]

	Tel. kontakt:
	[●]

	E-mail:
	[●]

	(ďalej len „Objednávateľ“)
	



a

	Poskytovateľ:
	

	Názov:
	[●]

	Sídlo:
	[●]

	Zastúpený:
	[●]

	IČO:
	[●]

	DIČ:
	[●]

	IČ DPH (ak je pridelené):
	[●]

	Bankové spojenie:
	[●]

	Číslo účtu: 
	[●]

	BIC/SWIFT kód:
	[●]

	Webové sídlo (URL):
	[●]

	Zápis:
	v Obchodnom registri [●] súdu [●], oddiel [●], vložka č.: [●]
alternatívne v Živnostenskom registri Okresného úradu [●], číslo živ. registra: [●]

	Kontaktná/oprávnená osoba:
	[●]

	Tel. kontakt:
	[●]

	E-mail:
	[●]

	(ďalej len „Poskytovateľ“)
	

	(Objednávateľ a Poskytovateľ spoločne ďalej len „Účastníci dohody“ alebo jednotlivo len „Účastník dohody“)





Článok I
Úvodné ustanovenia
1.1 Objednávateľ ako centrálna obstarávacia organizácia uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky „Zabezpečenie stravovacích služieb formou stravných lístkov a elektronických stravovacích poukážok formou elektronických stravovacích kariet prostredníctvom online objednávkového portálu“ (ďalej len „Verejné obstarávanie“). 
1.2 Výsledkom Verejného obstarávania je výber úspešného uchádzača – Poskytovateľa, s ktorým je uzatvorená táto Dohoda.
1.3 Prostredníctvom centrálnej obstarávacej organizácie bude Poskytovateľ poskytovať plnenia na základe tejto Dohody okrem Objednávateľa aj nasledujúcim subjektom, ktoré môžu pristúpiť k Dohode počas doby jej trvania (ďalej len „Prijímatelia“):
a) IVeS, organizácia pre informatiku verejnej správy Košice, Československej armády 20, 041 18 Košice,
b) Kúpeľno-liečebný ústav MV SR ARCO, Ulica 17. novembra č. 6, 914 51 Trenčianske Teplice,
c) Kúpeľno-rehabilitačný ústav MV SR BYSTRÁ, Jánska dolina 2127, 032 03 Liptovský Ján,
d) Kúpeľno-liečebný ústav MV SR Družba Bardejovské Kúpele, 086 31 Bardejovské kúpele,
e) Centrum polygrafických služieb , Sklabinská 1, 830 05 Bratislava,
f) Akadémia Policajného zboru v Bratislave, Sklabinská 1, 835 17 Bratislava,
g) Horská záchranná služba, Horný Smokovec č. 52, 062 01 Vysoké Tatry,
h) Športové centrum polície, Romanova 37, 851 02 Bratislava,
i) Univerzitná nemocnica – Nemocnica Sv. Michala, a.s., Satinského 1, 811 08 Bratislava,
j) Automobilové opravovne Ministerstva vnútra SR, a.s., Sklabinská 20, 831 06 Bratislava,
Pre vylúčenie pochybností sa Účastníci dohody dohodli, že Prijímateľmi môžu byť aj  iné prípadne novovzniknuté organizácie Objednávateľa. 
1.4 Geografické vymedzenie oblastí, v ktorých bude prebiehať plnenie na základe  tejto Dohody:
Územie Slovenskej republiky, a to konkrétne Bratislavský kraj, Trnavský kraj, Trenčiansky kraj, Nitriansky kraj, Žilinský kraj, Banskobystrický kraj, Prešovský kraj, Košický kraj.

Článok II
Predmet Dohody
2.1 Účelom tejto Dohody je stanoviť práva a povinnosti Účastníkov dohody a štandardné podmienky obchodného vzťahu medzi Účastníkmi dohody, ktoré sa budú aplikovať na jednotlivé čiastkové zmluvy o službách, predmetom ktorých bude (i) zabezpečenie  služieb hromadného stravovania prostredníctvom stravovacích poukážok  u zmluvných partnerov Poskytovateľa (ďalej aj „Služby stravné lístky“), (ii) zabezpečenie služieb hromadného stravovania prostredníctvom elektronických stravovacích kariet (ďalej len „ESK“) u zmluvných partnerov Poskytovateľa vrátane dodania a výkonu správy ESK a zabezpečenia pripisovania stravných jednotiek (kreditu) na jednotlivé ESK podľa aktuálnych potrieb Objednávateľa (ďalej aj „Služby ESK“), bližšie špecifikované nižšie, v bode 2.3 tohto článku a v Prílohe č. 1 Dohody (ďalej spolu len „Služby“, jednotlivo aj „Služba“). Jednotlivé čiastkové zmluvy budú Účastníci dohody uzatvárať výhradne na žiadosť Objednávateľa vo forme (i) písomných objednávok vystavených Objednávateľom a potvrdených Poskytovateľom alebo vo forme (ii) objednávok elektronicky zadaných Objednávateľom v Objednávkovom systéme Poskytovateľa a potvrdených vo forme elektronickej správy, resp. notifikácie o prijatí objednávky v Objednávkovom systéme Poskytovateľa (ďalej len „Objednávka“) (každá takáto vystavená a potvrdená Objednávka ďalej len ako „Jednotlivá zmluva“). 
Pojmami súvisiacimi s poskytovaním Služieb na účely plnenia tejto Dohody sú nasledujúce pojmy: 
a) Služby hromadného stravovania – služby hromadného stravovania zabezpečované prostredníctvom Služieb stravných lístkov a/alebo prostredníctvom Služieb ESK. Služby stravných lístkov a Služby ESK je povinný Poskytovateľ zabezpečovať u svojich  zmluvných partnerov, ktorí sú oprávnení poskytovať stravovacie služby a Poskytovateľ má na tento účel s nimi uzatvorený zmluvný vzťah, a to všetko v súlade so všeobecne záväznými právnymi predpismi platnými na území Slovenskej republiky;
b) zabezpečenie Služieb stravných lístkov a/alebo Služieb ESK – umožnenie platby za podanie teplého hlavného jedla vrátane polievky a  nealkoholického nápoja alebo potravín u zmluvných partnerov Poskytovateľa;
c) stravovacia poukážka – stravné lístky v papierovej forme, uvedené v príslušnej objednávke v nominálnej hodnote požadovanej Objednávateľom; Objednávateľ je oprávnený počas celej doby trvania Dohody jednostranne meniť nominálnu hodnotu stravného lístka, najmä, nie však výlučne, v súlade so zmenou všeobecne záväzných právnych predpisov platných na území Slovenskej republiky a/alebo v súlade so zmenou príslušnej kolektívnej zmluvy Objednávateľa, vrátane kolektívnej zmluvy vyššieho stupňa, pričom uvedená zmena sa bude považovať za zmenu v súlade s ustanovením § 18 ods. 1 písm. a) Zákona o verejnom obstarávaní (ďalej len „stravný lístok“)
d) elektronická stravovacia karta (resp. ESK) – elektronická karta určená na elektronické platby, s osobitnými ochrannými prvkami, ktorá plnohodnotne nahrádza stravné lístky elektronickými stravovacími poukážkami, ktoré sú asociované v elektronickej stravovacej karte, prostredníctvom ktorej je zabezpečené stravovanie zamestnancov Objednávateľa; elektronická stravovacia karta nemá charakter všeobecného platobného prostriedku a je určená výlučne na úhradu stravy v rámci stravovacích zariadení, ktoré sú zmluvným partnerom Poskytovateľa;
e) kredit – elektronické stravovacie poukážky v nominálnej hodnote, ktorá sa rovná sume v EUR na jednotlivých ESK; pripísaním sumy na jednotlivé ESK sa rozumie doplnenie kreditu vo výške uvedenej v elektronickej Objednávke;
f) objednávkový systém Poskytovateľa, resp. online objednávkový portál – informačný systém prevádzkovaný Poskytovateľom, obsahujúci online prístupné rozhranie podľa špecifikácie uvedenej v Prílohe č. 1 Dohody, do ktorého má Objednávateľ bezplatný prístup a v rámci ktorého je Objednávateľ oprávnený bezplatne doručovať Objednávky, prípadne upravovať ich; objednávkový systém Poskytovateľa musí byť počas doby platnosti a účinnosti Dohody funkčný; v prípade technickej chyby alebo nedostupnosti objednávkového systému Poskytovateľa je Objednávateľ oprávnený zadať Objednávku v písomnej forme bežným e-mailom; objednávkový systém Poskytovateľa musí byť v prípade potreby upravený na náklady Poskytovateľa takým spôsobom, aby Objednávateľ mohol realizovať pravidelný hromadný import dát do objednávkového systému Poskytovateľa v štruktúre a formáte, ktoré poskytuje systém evidencie stravovania Objednávateľa (ďalej len „Objednávkový systém“ alebo aj „Online objednávkový portál“); 
g) stravná jednotka – elektronické stravovacie poukážky uvedené v príslušnej Objednávke budú pripisované na jednotlivé ESK v nominálnej hodnote požadovanej Objednávateľom; Objednávateľ je oprávnený počas celej doby trvania Dohody jednostranne meniť nominálnu hodnotu stravnej jednotky najmä, nie však výlučne, v súlade so zmenou všeobecne záväzných právnych predpisov platných na území Slovenskej republiky a/alebo v súlade so zmenou príslušnej kolektívnej zmluvy Objednávateľa, vrátane kolektívnej zmluvy vyššieho stupňa, pričom uvedená zmena sa bude považovať za zmenu v súlade s ustanovením § 18 ods. 1 písm. a) Zákona o verejnom obstarávaní (ďalej len „stravná jednotka“);
h) zmluvní partneri Poskytovateľa – stravovacie zariadenia (reštaurácie, zariadenia rýchleho občerstvenia, bufety, lahôdky, potravinové reťazce, atď.) akceptujúce stravné lístky a ESK vydané a/alebo poskytnuté Poskytovateľom ako platbu za podanie jedla a nápojov, resp. potravín, s ktorými má Poskytovateľ uzatvorený zmluvný vzťah (ďalej len „zmluvní partneri Poskytovateľa“).
2.2 Na základe Jednotlivých zmlúv sa Poskytovateľ zaväzuje poskytnúť pre Objednávateľa   Služby a s nimi súvisiace plnenia za podmienok stanovených touto Dohodou, ktorých rozsah bude bližšie špecifikovaný v Jednotlivých zmluvách  a Objednávateľ sa zaväzuje  zaplatiť Poskytovateľovi za riadne a včas poskytnuté Služby Cenu za Služby podľa čl. II, bodu 2.3 a čl. V tejto Dohody, a to za podmienok ustanovených v tejto Dohode a Jednotlivých zmluvách. Cena za Služby musí byť v súlade s jej štruktúrovaným rozpočtom uvedeným v Prílohe č. 2 tejto Dohody.
2.3 Predmetom tejto Dohody je poskytovanie Služieb na základe Jednotlivých zmlúv podľa špecifikácie a podmienok uvedených nižšie:
	Špecifikácia Služieb:
	Zabezpečenie stravovacích služieb formou stravných lístkov a elektronických stravovacích kariet, a to:
· zabezpečenie služieb hromadného stravovania prostredníctvom stravných lístkov u zmluvných partnerov Poskytovateľa, t. j. Služby stravné lístky, 
· zabezpečenie služieb hromadného stravovania prostredníctvom ESK u zmluvných partnerov Poskytovateľa a dodanie a vykonávanie správy ESK a zabezpečenie pripisovania stravných jednotiek na jednotlivé ESK podľa aktuálnych potrieb Objednávateľa, t. j. Služby ESK,
tak, ako sú Služby bližšie špecifikované v tejto Dohode a Prílohe č. 1 Dohody – Opis predmetu zákazky.

	Doplňujúce požiadavky k Službám:
	Stravné lístky dodané v mesiacoch október, november a december príslušného kalendárneho roka musia byť vydané s platnosťou do konca nasledujúceho kalendárneho roka. 
Platnosť elektronických stravovacích poukážok asociovaných k ESK musí byť  minimálne  do 31.12. príslušného kalendárneho roka podľa dátumu pripísania kreditu s výnimkou elektronických stravovacích poukážok pripísaných v mesiacoch október, november a december ktorých platnosť musí byť minimálne do  31.12  nasledujúceho kalendárneho roka po roku ich pripísania.
Platnosť ESK musí byť v trvaní minimálne dvanástich (12) mesiacov po dni ukončenia Dohody z akéhokoľvek dôvodu; uvedené platí aj pre platnosť ESK vydaných na kratšie obdobie. V prípade potreby sa Poskytovateľ zaväzuje, že pred ukončením Dohody zabezpečí u všetkých ESK vydaných na základe tejto Dohody pre Objednávateľa bezplatnú výmenu a doručenie obnovených ESK tak, aby každá ESK platila minimálne po dobu dvanástich (12) mesiacov po ukončení Dohody z akéhokoľvek dôvodu alebo zabezpečí predĺženie platnosti už vydaných ESK tak, aby boli dodržané požiadavky podľa predchádzajúcej vety.  

	Dokumentácia, povolenia a certifikáty k Službám:
	Môže byť predmetom konkrétnej Objednávky.

	Lehota na potvrdenie Objednávky:
	Poskytovateľ je povinný v lehote do dvadsiatich štyroch (24) hodín písomne potvrdiť prijatie Objednávky v súlade s čl. IV Dohody.

	Lehota na poskytnutie Služieb:
	Poskytovateľ je povinný poskytnúť Služby Objednávateľovi v nasledujúcich lehotách v závislosti od druhu poskytovanej Služby: 
a) Služby stravné lístky: 
· stravné lístky (personalizované) – maximálne do päťdesiatich šiestich (56) hodín  odo dňa doručenia Objednávky Poskytovateľovi; do tejto lehoty sa započítavajú hodiny pracovného času od 7:00 hod. do 15:00 hod v pracovných dňoch. 
· stravné lístky (nepersonalizované) maximálne do štyridsiatich ôsmich (48) hodín odo dňa doručenia Objednávky Poskytovateľovi; do tejto lehoty sa započítavajú hodiny pracovného času od 7:00 hod. do 15:00 hod v pracovných dňoch. 
Uvedené neplatí, ak sa Poskytovateľ vo svojej ponuke zaviazal ku kratšej lehote uvedenej v Prílohe č. 2 tejto Dohody.
b) Služby ESK:
· ESK – prvé poskytnutie Služieb ESK sa uskutoční v lehote podľa písomnej dohody Účastníkov dohody; následne bude Poskytovateľ poskytovať Služby ESK v lehote do štyridsiatich ôsmich (48) hodín od doručenia elektronickej Objednávky v Objednávkovom systéme v požadovanej hodnote, množstve a na miesto poskytovania Služieb určené v Objednávke;  
· dobitie kreditu na jednotlivé ESK – maximálne do dvadsiatich štyroch (24) hodín od zadania elektronickej Objednávky v elektronickom systéme Poskytovateľa. 
Poskytovateľ sa zaväzuje poskytnúť Služby Objednávateľovi vo forme odovzdania stravných lístkov a ESK v pracovných dňoch v čase od 7:00 do 15:00 hod.

	Miesto poskytovania Služieb:
	Miestom poskytovania Služieb je územie Slovenskej republiky. 
Konkrétne miesto poskytovania Služieb bude uvedené v príslušnej Objednávke. 
Zoznam jednotlivých miest poskytovania Služieb je uvedený v Prílohe č. 4 Dohody. Účastníci dohody sa dohodli, že zoznam miest poskytovania Služieb môžu zmeniť vo forme písomného dodatku k Dohode, a to vo forme aktualizácie Prílohy č. 4 – Zoznam miest poskytovania Služieb, pričom takáto zmena sa bude považovať za zmenu podľa ustanovenia § 18 ods. 1 písm. a) Zákona o verejnom obstarávaní.

	Cena za Služby:
	Cena za Služby je výsledkom postupu Verejného obstarávania. Cena za jednotlivé Služby a s nimi súvisiace plnenia podľa tejto Dohody bez dane z pridanej hodnoty (ďalej len „DPH“) je špecifikovaná v Prílohe č. 2 tejto Dohody  (ďalej len „Cena za Služby“).  

	Cena objednaných Služieb:
	Celková cena Služieb objednaných na základe jednej Objednávky bez DPH; táto cena je rozhodujúca pre výpočet zmluvných pokút podľa tejto Dohody (ďalej len „Cena objednaných služieb“) ak v Dohode nebude uvedené inak. 

	Splatnosť faktúry:
	Tridsať (30) dní odo dňa doručenia faktúry Objednávateľovi.

	Záručná doba a záruka za akosť:
	Dvanásť (12) mesiacov, pokiaľ Objednávateľ neurčí v príslušnej Objednávke kratšiu záručnú dobu na konkrétnu Službu.                 

	Lehota na odstránenie vady podliehajúcej záruke:
	Bezodkladne, najneskôr však do siedmich (7) kalendárnych dní odo dňa uplatnenia reklamácie Objednávateľom.

	Doba trvania Dohody:

	Štyridsaťosem (48) mesiacov odo dňa nadobudnutia jej účinnosti alebo do vyčerpania finančného limitu, t. j. Maximálnej ceny Dohody podľa toho, ktorá skutočnosť nastane skôr.   

	Maximálna cena Dohody:
	Maximálna cena Dohody, t. j. hodnota finančného limitu, ktorá môže byť uhradená Objednávateľom na základe tejto Dohody/Objednávok/Jednotlivých zmlúv v súlade s výsledkom Verejného obstarávania a s touto Dohodou, je cena rovnajúca sa predpokladanej hodnote zákazky výške 135 100 000,00,- EUR (slovom: stotridsaťpäť miliónov stotisíc EUR). 

	Predmet zákazky  (spolu)financovaný  z fondov Európskej únie:
	a) nie 
b) áno 




2.4 [bookmark: _Hlk193109772]Účastníci dohody sa dohodli, že ustanovenia tejto Dohody nemožno vykladať ako povinnosť Objednávateľa objednať si u Poskytovateľa predpokladané množstvo a druh Služieb uvedené v Prílohe č. 1 Dohody v celom rozsahu. Predpokladané množstvo Služieb uvedené v tejto Dohode a jej Prílohách nie je pre Objednávateľa záväzné. Skutočne objednané množstvo Služieb počas trvania tejto Dohody môže byť nižšie alebo vyššie ako predpokladané množstvo Služieb a Objednávateľ si vyhradzuje právo neobjednať Služby, resp. právo objednať jednotlivé Služby v nižšom či vyššom množstve tak, aby uvedené bolo v súlade s princípom proporcionality (primeranosti), ako aj ostatnými základnými princípmi verejného obstarávania a zároveň bol zachovaný maximálny finančný limit, t. j. Maximálna cena Dohody podľa čl. II, bodu 2.3 Dohody. Poskytovateľ má nárok na odplatu, resp. Cenu za Služby len za skutočne poskytnuté množstvo Služieb. 
2.5 Ak je Účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Dohody nevyplýva inak. Ak z obsahu a kontextu ustanovenia Dohody nevyplýva iné, zmluvné skratky uvedené a v jednotnom alebo množnom čísle majú rovnaký význam. 

Článok III
Doba trvania Dohody 

3.1 Táto Dohoda sa uzatvára na dobu určitú, na obdobie uvedené v čl. II, bode 2.3 Dohody. 
3.2 Služby bude Poskytovateľ poskytovať Objednávateľovi priebežne, počas doby trvania tejto Dohody, a to na základe písomných Objednávok Objednávateľa. 

Článok IV
Podmienky poskytovania Služieb a práva a povinnosti Účastníkov dohody pri poskytovaní Služieb
4.1 Na základe potreby Objednávateľa na poskytnutie Služieb, tento vyzve Poskytovateľa na poskytnutie Služby/Služieb prostredníctvom Objednávky, ktorá je pre Poskytovateľa záväzná. Písomná Objednávka musí obsahovať najmä identifikačné údaje Účastníkov dohody, IBAN Poskytovateľa, druh a množstvo jednotlivých Služieb, požiadavku na personalizáciu, jednotkovú cenu jednotlivých Služieb bez DPH, celkovú Cenu za  objednané Služby v eurách bez DPH, miesto a termín poskytnutia Služieb (vrátane časového rozpätia počas dňa dodania), dátum vyhotovenia Objednávky Objednávateľom a podpis oprávnenej osoby Objednávateľa.
4.2 [bookmark: _Hlk201756661]Účastníci dohody sa dohodli na elektronickom prijímaní a doručovaní Objednávok Služieb stravných lístkov vo forme bežného e-mailu, vrátane jeho príloh a scanov v súlade s čl. X, bodom 10.1 Dohody. Účastníci dohody sa dohodli na elektronickom prijímaní a doručovaní Objednávok Služieb ESK v Objednávkovom systéme Poskytovateľa.  Osobami zodpovednými za doručovanie a prijímanie písomností/Objednávok podľa tohto článku Dohody sú kontaktné osoby uvedené v záhlaví Dohody alebo nimi poverené osoby, ktoré boli druhému Účastníkovi dohody vopred písomne oznámené. 
4.3 Objednávateľ zašle Objednávku Poskytovateľovi s určením konkrétnej Služby, lehoty na poskytnutie Služieb a miesta poskytovania Služieb podľa čl. II, bodu 2.3 Dohody kontaktnej/oprávnenej osobe Poskytovateľa uvedenej v záhlaví Dohody alebo osobe, ktorá bude neskôr v súlade s touto Dohodou preukázateľne oznámená ako nová kontaktná osoba. 
4.4 [bookmark: _Hlk232084861]Objednávka sa považuje za potvrdenú Poskytovateľom momentom doručenia elektronickej notifikácie/potvrdenia o prijatí Objednávky Objednávateľovi. V prípade, ak nie je možné zadať Objednávku v  Objednávkovom systéme Poskytovateľa z dôvodu technickej chyby (výpadku systému), Objednávateľ zašle Poskytovateľovi Objednávku vo forme bežného e-mailu. V prípade Objednávky zaslanej formou bežného e – mailu  je Poskytovateľ povinný v lehote uvedenej v čl. II, bode 2.3 Dohody písomne potvrdiť prijatie Objednávky, a to vo forme e-mailovej notifikácie/potvrdenia o zaevidovaní (registrácii) Objednávky zaslanej na emailovú adresu kontaktnej/oprávnenej osoby Objednávateľa, alebo tak, že Poskytovateľom podpísanú Objednávku vytlačí a označí dátumom prijatia, odtlačkom pečiatky a podpisom, následne zašle takto potvrdenú Objednávku elektronicky vo forme naskenovaného dokumentu na e-mailovú adresu kontaktnej/oprávnenej osoby Objednávateľa podľa tohto článku Dohody. Doručením potvrdenej Objednávky alebo zaslaním e-mailovej notifikácie/potvrdenia o zaevidovaní (registrácii) Objednávky je uzatvorená Jednotlivá zmluva. 
4.5 Poskytovateľ nie je oprávnený odmietnuť potvrdenie Objednávky, ak táto bola zaslaná v súlade s touto Dohodou.
4.6 Účastníci dohody sa dohodli, že v prípade, ak Poskytovateľ nepotvrdí Objednávku v lehote uvedenej v čl. II, bode 2.3 Dohody, ani v tejto lehote Objednávku neodmietne z dôvodu, ktorý nie je z rozpore s touto Dohodou, bude sa táto považovať za Poskytovateľom potvrdenú (akceptovanú) dňom uplynutia lehoty na potvrdenie Objednávky. 
4.7 Potvrdením Objednávky sa Poskytovateľ zaväzuje poskytnúť Služby v termíne a v rozsahu stanovenom Objednávkou, za podmienok dojednaných v tejto Dohode (Jednotlivá zmluva).
4.8 Poskytovateľ sa zaväzuje poskytovať Služby riadne a včas, v kvalite a spôsobom podľa Prílohy č. 1 Dohody. Služby musia byť poskytnuté bez akýchkoľvek vád, v rozsahu, množstve, balení, kvalite, nominálnej hodnote a na mieste plnenia uvedenom v príslušnej Objednávke, predovšetkým v súlade s dohodnutými technickými a funkčnými charakteristikami podľa Prílohy č. 1 Dohody, platnými všeobecne záväznými právnymi predpismi Slovenskej republiky, technickými normami a podmienkami tejto Dohody, podľa pokynov Objednávateľa, v súlade so záujmami Objednávateľa, ktoré sú Poskytovateľovi známe, alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území Slovenskej republiky. Poskytovateľ je povinný spolu s poskytovaním Služieb odovzdať Objednávateľovi aj príslušnú dokumentáciu týkajúcu sa Služieb, ak sa táto vyžaduje podľa čl. II, bodu 2.3 Dohody, a to vždy v slovenskom jazyku alebo českom jazyku, prípadne spolu s úradným prekladom do slovenského jazyka.
4.9 Dátum poskytnutia Služieb v oznámi Poskytovateľ písomne, elektronicky formou bežného e-mailu Objednávateľovi najneskôr  jeden pracovný deň vopred. (Uvedené sa nevzťahuje na dobitie kreditu na ESK). V prípade, ak je viacero miest poskytovania Služieb, má Objednávateľ právo zvoliť odlišné dátumy a časové rozpätie poskytovania Služieb pre jednotlivé miesta poskytovania Služieb. Objednávateľ je však povinný zachovať lehotu poskytnutia Služieb podľa čl. II, bodu 2.3 Dohody.
4.10 Po riadnom a úplnom poskytnutí Služieb Poskytovateľ vyhotoví dodací list/písomný protokol podľa písm. a) a b) nižšie. Objednávateľ vykoná kontrolu požadovanej kvality poskytovaných Služieb pri ich preberaní na mieste dodania, ak je to možné pri danom druhu poskytovaných Služieb. Objednávateľ si vyhradzuje právo prevziať len Služby poskytnuté riadne, bez zjavných vád, v kompletnom stave a požadovanom množstve a kvalite v súlade s touto Dohodou a Prílohou č. 1 Dohody; v opačnom prípade si Objednávateľ vyhradzuje právo nepodpísať dodací list/písomný protokol. Dodací list/písomný protokol potvrdený zakladá nárok na vystavenie faktúry a musí byť súčasťou (prílohou) faktúry.    
a) v prípade poskytovania Služieb stravné lístky – po úplnom a riadnom poskytnutí Služieb stravné lístky Poskytovateľ vyhotoví dodací list/ protokol; 
b) v prípade poskytovania Služieb ESK – Poskytovateľ po skončení mesiaca, v ktorom Objednávateľovi poskytoval Služby ESK, vyhotoví písomný protokol spolu s rozpisom o dodaných Službách ESK poskytnutých za predchádzajúci kalendárny mesiac, a to individuálny protokol pre každé miesto poskytovania Služieb ESK podľa príslušnej Objednávky. 
4.11 Poskytovateľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné poskytovanie Služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu, doplnenie alebo udelenie pokynov Objednávateľa voči Poskytovateľovi.
4.12 Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a ak si Poskytovateľ nemôže včas zabezpečiť predchádzajúci súhlas Objednávateľa. V takomto prípade je Poskytovateľ povinný bez zbytočného odkladu informovať Objednávateľa o týchto skutočnostiach.
4.13 Poskytovateľ sa zaväzuje písomne upozorniť Objednávateľa na nesprávnosť (vrátane rozporu so všeobecne záväznými právnymi predpismi platnými na území Slovenskej republiky) ním navrhovaného postupu, podkladov alebo iných pokynov týkajúcich sa služieb špecifikovaných v Prílohe č. 1 Dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu tým spôsobenú Objednávateľovi. V prípade, ak Objednávateľ trvá napriek upozorneniu Poskytovateľa na ním navrhnutom postupe, podkladoch alebo pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za škodu, ktorá v tomto prípade vznikne v priamej príčinnej súvislosti s pokynom Objednávateľa. 
4.14 Poskytovateľ sa zaväzuje zachovávať mlčanlivosť o všetkých informáciách alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní Služieb podľa tejto Dohody (ďalej len „Dôverné informácie”). Za dôverné informácie sa pre účely Dohody považujú informácie, ktoré sú takto Objednávateľom výslovne označené, alebo sú takto označené príslušným právnym predpisom, alebo z ich povahy vyplýva, že ich za takéto Objednávateľ považuje. Poskytovateľ sa zaväzuje, že použije Dôverné informácie výhradne na účely poskytovania Služieb definovaných v Prílohe č. 1 Dohody. Poskytovateľ je povinný zabezpečiť, aby každý subdodávateľ bol zaviazaný k rovnakému zachovávaniu mlčanlivosti v zmluve o subdodávke.
4.15 V Prílohe č. 3 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzatvárania tejto Dohody, údaje o predmete a rozsahu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
4.16 Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 Dohody, a to bezodkladne po tom, ako sa o tejto skutočnosti dozvie. 
4.17 V prípade zmeny a/alebo doplnenia subdodávateľa je Poskytovateľ povinný najneskôr do pätnástich (15) pracovných dní pred plánovanou  zmenou  subdodávateľa predložiť/zaslať Objednávateľovi na písomné odsúhlasenie informácie o novom subdodávateľovi v rozsahu údajov podľa bodu 4.15 tohto článku Dohody a predmety príslušných subdodávok. Pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
4.18 Poskytovateľ je zároveň povinný zabezpečiť, aby každý existujúci, ako aj nový subdodávateľ boli vybraní tak, aby spĺňali rovnaké podmienky vyžadované od subdodávateľov vo Verejnom obstarávaní, pričom tieto podmienky je Poskytovateľ povinný kedykoľvek na žiadosť Objednávateľa bezodkladne preukázať. V prípade, ak Objednávateľ písomne odsúhlasí zmenu subdodávateľa, Poskytovateľ vypracuje aktualizovanú Prílohu č. 3 tejto Dohody, ktorá  v celom rozsahu  nahradí  pôvodnú Prílohu č. 3 Dohody.  Zmenu podľa predchádzajúcej vety vykonajú Účastníci dohody vo forme písomného dodatku o zmene zmluvy v súlade s ustanovením § 18 ods. 1 písm. a) Zákona o verejnom obstarávaní.    
4.19 Poskytovateľ sa zaväzuje poskytovať Služby takými osobami, ktoré spĺňajú rovnaké požiadavky, ako Objednávateľ požadoval vo Verejnom obstarávaní. 
4.20 Poskytovateľ vyhlasuje, že v čase uzatvorenia Dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o registri partnerov verejného sektora“ a „Register partnerov verejného sektora“), pokiaľ sa ho povinnosť zápisu do Registra partnerov verejného sektora týka. Poskytovateľ zároveň vyhlasuje, že údaje zapísané v Registri partnerov verejného sektora sú pravdivé, úplné a aktuálne. Ak sa na strane Poskytovateľa ako Účastníka dohody podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora. 
4.21 Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Poskytovateľovi. 
4.22 Povinnosti Poskytovateľa vrátane pravidiel výberu subdodávateľa platia aj pri zmene subdodávateľa počas doby platnosti tejto Dohody.
4.23 Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.
4.24 V prípade, že Poskytovateľ, jeho subdodávateľ podľa Zákona o verejnom obstarávaní  alebo subdodávateľ podľa Zákona o registri partnerov verejného sektora,  má povinnosť byť zapísaný v Registri partnerov verejného sektora, Poskytovateľ vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora nie je osoba podľa § 11 ods. 1 písm. c) Zákona o verejnom obstarávaní. 
4.25 Účastníci Dohody sa dohodli, že si pri poskytovaní Služieb a počas doby platnosti tejto Dohody poskytnú potrebnú súčinnosť a budú viesť evidenciu požadovaných dokladov súvisiacich s objednávaním a poskytovaním Služieb.
4.26 Práva a povinnosti Účastníkov dohody pri poskytovaní Služieb v súvislosti s poskytovaním stravných lístkov a ESK: 
4.26.1 Poskytovateľ zodpovedá za to, že ESK a stravné lístky budú akceptované zmluvnými partnermi Poskytovateľa, a to vo výške nominálnej hodnoty uvedenej na stravnom lístku/stravnej jednotky. V prípade výberu stravy, ktorej cena je vyššia ako nominálna hodnota uvedená na stravnom lístku, umožní zmluvný partner Poskytovateľa uhradenie rozdielu v hotovosti. V prípade výberu stravy, ktorej cena je nižšia ako nominálna hodnota uvedená na stravnom lístku nevniká nárok na vrátenie hotovosti do výšky nominálnej hodnoty uvedenej na stravnom lístku. 
4.26.2 Poskytovateľ je povinný dodať Objednávateľovi ESK a stravné lístky v personalizovanej forme alebo podľa požiadavky Objednávateľa uvedenej v príslušnej Objednávke. Poskytovateľ dodá Objednávateľovi stravné lístky a alebo ESK, resp. dobije kredit (stravné jednotky) na jednotlivé ESK v požadovanej nominálnej hodnote, množstve a v súlade s príslušnou Objednávkou.
4.26.3 Poskytovateľ je povinný  priebežne aktualizovať zoznam zmluvných partnerov Poskytovateľa a na základe žiadosti Objednávateľa bezodkladne predložiť aktualizovaný zoznam zmluvných partnerov Poskytovateľ Objednávateľovi (v prípade požiadavky Objednávateľa na prenosnom pamäťovom médiu), resp. zoznam akceptačných miest na území Slovenskej republiky, v ktorých je možné použiť na úhradu stravné lístky a ESK vydané Poskytovateľom v súlade s ustanovením § 152 zákona č. 311/2001 Z. z. Zákonník práce v znení neskorších predpisov (ďalej len „Akceptačné miesta“); tento zoznam musí obsahovať minimálne tritisíc (3000) prevádzok, resp. Akceptačných miest nachádzajúcich sa na území Slovenskej republiky.
4.26.4 Akceptačné miesta musia zahŕňať minimálne štyri (4) siete prevádzok; pod sieťou prevádzok sa rozumie minimálne osemdesiat (80) prevádzok, ktoré sú identifikované rovnakým obchodným názvom (značkou). 
4.26.5 Aspoň jedno akceptačné miesto sa musí nachádzať vo vzdialenosti maximálne  jeden (1) kilometer od každého miesta poskytovania Služieb, ktoré sú uvedené v Prílohe č. 4 Dohody. Objednávateľ bude vzdialenosť od každého miesta poskytovania Služieb podľa predchádzajúcej vety overovať prostredníctvom bezplatnej online mapovej a navigačnej služby Google mapy, pričom Objednávateľ bude akceptovať odchýlku maximálne +10% od určenej vzdialenosti podľa predchádzajúcej vety. 
Povinnosť Poskytovateľa podľa tohto bodu 4.26.5 sa netýka nasledujúcich miest plnenia uvedených v Prílohe č. 4 Dohody:
a) IVES Košice Československej armády 20, 041 18 Košice, 
b) Športové centrum polície, Romanova 37, 850 02 Bratislava, 
c) Kúpeľno-liečebný ústav MV SR ARCO, 17. novembra č. 6, 914 51 Trenčianske Teplice, 
d) Kúpeľno-rehabilitačný ústav MV SR BYSTRÁ, Jánska dolina 2127, 032 03 Liptovský Ján, 
e) Kúpeľno-liečebný ústav Družba, 086 31 Bardejovské Kúpele, 
f) Akadémia PZ v Bratislave, Sklabinská 1, 835 17 Bratislava, 
g) Centrum polygrafických služieb MV SR, Sklabinská 1, 835 17 Bratislava, 
h) Horská záchranná služba, Horný Smokovec 52, 06201 Vysoké Tatry, 
i) Nemocnica Sv. Michala, a.s., Satinského 1, 811 08 Bratislava, 
j) Automobilové opravovne, a.s., Sklabinská 20, 831 06 Bratislava.
4.26.6 Poskytovateľ je povinný prevziať od Objednávateľa nepoužité, nespotrebované alebo neplatné stravné lístky, ktoré mu Objednávateľ odovzdá najneskôr do tridsaťjeden (31) dní odo dňa skončenia ich platnosti, t. j. do konca januára kalendárneho roka nasledujúceho po roku platnosti stravných lístkov. Objednávateľ zároveň písomne oznámi Poskytovateľovi, či požaduje vrátenie nominálnej hodnoty odovzdaných nespotrebovaných alebo neplatných stravných lístkov, za ktoré Poskytovateľ zaplatil Cenu objednaných Služieb alebo požaduje dodanie nových stravných lístkov s platnosťou pre príslušné obdobie. V súvislosti s vrátením nepoužitých stravných lístkov nevzniká Poskytovateľovi právo na storno poplatky, ani nárok na náhradu akýchkoľvek iných nákladov. Prípadné nároky Účastníkov dohody súvisiace s náhradou škody sa riadia ustanoveniami čl. VI a čl. VIII Dohody. Povinnosť poskytovateľa prevziať od objednávateľa nepoužité stravné lístky (poukážky) podľa prvej vety tohto bodu platí aj po zániku tejto Dohody. 
4.26.7 Poskytovateľ je povinný zabezpečiť viditeľné označenie zmluvných partnerov Poskytovateľa, resp. ich jednotlivých prevádzok pri vstupe do týchto prevádzok. 
4.26.8 V prípade požiadavky Objednávateľa na zabezpečenie poskytovania Služieb aj v iných/nových miestach poskytovania Služieb je Poskytovateľ povinný bezodkladne zabezpečiť poskytovanie Služieb v bezprostrednej blízkosti takýchto iných/nových miest poskytovania Služieb, najneskôr však v lehote do troch (3) mesiacov odo dňa doručenia písomnej požiadavky Objednávateľa na zabezpečenie poskytovania Služieb Poskytovateľovi. 

Článok V
Cena za Služby
5.1 Cena za Služby je výsledkom Verejného obstarávania a je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Cena za Služby je uvedená v čl. II, bode 2.3 tejto Dohody a štruktúrovaný rozpočet Ceny za Služby je uvedený v Prílohe č. 2 tejto Dohody.
5.2 [bookmark: _Hlk235457598][bookmark: _Hlk201832287]Poskytovateľ je oprávnený fakturovať Cenu za Služby stravné lístky po jej dodaní  a Cenu za služby ESK až po uplynutí kalendárneho mesiaca, v ktorom bola predmetná Služba poskytnutá. Faktúru za poskytnuté Služby sa zaväzuje poskytovateľ doručiť Objednávateľovi najneskôr do konca kalendárneho mesiaca nasledujúceho po kalendárnom mesiaci, v ktorom boli predmetné Služby poskytnuté Objednávateľovi. Neoddeliteľnou súčasťou faktúry za Služby stravné lístky bude dodací list/písomný protokol potvrdený Objednávateľom a za Služby ESK s potvrdeným rozpisom od Poskytovateľa o dodaných elektronických stravovacích poukážkach za každé miesto plnenia podľa Objednávky.
5.3 Platobné podmienky pre stravné lístky: 
a) celková cena za jeden (1) kus stravného lístka vrátane provízie pri nominálnej hodnote stravovacej poukážky, ktorá je uvedená v Prílohe č. 2 Dohody; 
b) cena Služieb stravných lístkov je určená súčinom celkovej ceny za jeden stravný lístok vrátane provízie v EUR s DPH a počtom dodaných a Objednávateľom odobraných stravných lístkov; 
c) provízia (odmena) je poplatok za všetky oprávnené náklady Poskytovateľa súvisiace s poskytovaním Služieb pre Objednávateľa podľa tejto Dohody a je vyjadrená percentuálne z nominálnej hodnoty stravného lístka, a to najmä náklady na tlač, balenie, resp. spotrebný materiál, distribúciu a dopravu na miesto plnenia, poistenie, poplatok za vystavenie faktúr a akékoľvek ďalšie náklady Poskytovateľa spojené s plnením Dohody; provízia (odmena) je uvedená v Prílohe č. 2 Dohody; 
d) [bookmark: _Hlk232605154]výšku nominálnej hodnoty stravných lístkov si počas doby trvania Dohody vyhradzuje jednostranne stanoviť Objednávateľ v písomných Objednávkach v súlade so zmenou všeobecne záväzných právnych predpisov platných na území Slovenskej republiky a/alebo v súlade so zmenou príslušnej kolektívnej zmluvy Objednávateľa, vrátane kolektívnej zmluvy vyššieho stupňa, pričom uvedená zmena sa bude považovať za zmenu v súlade s ustanovením § 18 ods. 1 písm. a) Zákona o verejnom obstarávaní. Objednávateľ o zmene nominálnej hodnoty stravných lístkov upovedomí Poskytovateľa najneskôr desať (10) kalendárnych dní pred prvou dodávkou stravných lístkov so zmenenou nominálnou hodnotou; neakceptovanie zmeny nominálnej hodnoty stravných lístkov Poskytovateľom sa bude považovať za podstatné porušenie Dohody a je dôvod na odstúpenie od Dohody Objednávateľom
e) v prípade akejkoľvek zmeny nominálnej hodnoty stravných lístkov zostane percentuálna hodnota provízie (odmeny) uvedená v Prílohe č. 2 Dohody počas celej doby trvania Dohody nezmenená.
5.4 Platobné podmienky pre ESK: 
a) celková cena za jeden (1) kus elektronickej stravovacej poukážky asociovanej na  ESK vrátane provízie pri dohodnutej nominálnej hodnote elektronickej stravovacej poukážky je uvedená v Prílohe č. 2 Dohody;
b) cena Služby ESK je určená súčinom celkovej ceny za jednu elektronickú stravovaciu poukážku vrátane provízie v EUR s DPH a počtom dodaných elektronických stravovacích poukážok (t.j. dobitie kreditu na ESK) a Objednávateľom odsúhlasených;
c) provízia (odmena) je poplatok za všetky oprávnené náklady Poskytovateľa súvisiace s poskytovaním Služieb pre Objednávateľa podľa tejto Dohody a je vyjadrený percentuálne z nominálnej hodnoty elektronickej stravovacej poukážky, a to najmä náklady na ESK, vystavenie ESK, balenie, resp. spotrebný materiál, distribúciu a dopravu na miesto plnenia, poistenie, poplatok za vystavenie faktúr, aktiváciu, personalizáciu, blokáciu ESK, ako aj prevádzkovanie Objednávkového systému, správu účtov, výmenu ESK, a s tým súvisiace náklady (napríklad elektronickú alebo telefonickú komunikáciu s Objednávateľom) a akékoľvek ďalšie náklady Poskytovateľa spojené s plnením Dohody; provízia (odmena) je uvedená v Prílohe č. 2 Dohody;
d) výšku nominálnej hodnoty stravnej jednotky asociovanej na ESK si počas doby trvania Dohody vyhradzuje jednostranne stanoviť Objednávateľ v Objednávkach v súlade so zmenou všeobecne záväzných právnych predpisov platných na území Slovenskej republiky a/alebo v súlade so zmenou príslušnej kolektívnej zmluvy Objednávateľa, vrátane kolektívnej zmluvy vyššieho stupňa, pričom uvedená zmena sa bude považovať za zmenu v súlade s ustanovením § 18 ods. 1 písm. a) Zákona o verejnom obstarávaní; Objednávateľ o zmene nominálnej hodnoty stravnej jednotky upovedomí Poskytovateľa najneskôr desať (10) kalendárnych dní pred prvou Objednávkou stravných jednotiek so zmenenou nominálnou hodnotou; neakceptovanie zmeny nominálnej hodnoty stravnej jednotky asociovanej na ESK Poskytovateľom sa bude považovať za podstatné porušenie Dohody a je dôvodom na odstúpenie od Dohody Objednávateľom;
e) v prípade akejkoľvek zmeny nominálnej hodnoty  stravnej jednotky asociovanej na ESK zostane percentuálna hodnota provízie (odmeny) uvedená v Prílohe č. 2 Dohody počas celej doby trvania Dohody nezmenená.
5.5 Ak je Poskytovateľ platiteľom DPH, k fakturovanej Cene za Služby bude pripočítaná DPH stanovená v súlade so všeobecnými záväznými právnymi predpismi platnými na území Slovenskej republiky v čase poskytnutia Služby/Služieb. Pre vylúčenie pochybností, DPH sa vzťahuje len na hodnotu provízie (odmeny). V prípade, ak je Poskytovateľ v postavení zahraničnej osoby, riadi sa zákonom č. 222/2004 Z. z. o dani z pridanej hodnoty v znení neskorších predpisov. Cena za Služby musí zahŕňať všetky ekonomicky oprávnené náklady Poskytovateľa vynaložené v súvislosti s poskytnutím Služieb podľa čl. II, bodu 2.3 a Prílohy č. 1 tejto Dohody, najmä, nie však výlučne, náklady za poskytnutie Služieb a na obstaranie súvisiacich plnení, ako napríklad doprava na miesto poskytovania Služieb, náklady na obalovú techniku a balenie, či náklady na zaškolenie personálu Objednávateľa.
5.6 V prípade, ak Poskytovateľ nie je platiteľom DPH a počas trvania Dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platiteľom DPH, Cena za Služby sa bude považovať za cenu vrátane DPH. Pre vylúčenie pochybností, zmena Ceny za Služby z tohto dôvodu nie je možná. 
5.7 Zálohové platby, preddavky, ani platba vopred sa neposkytujú. Úhrada Ceny za Služby sa uskutoční po riadnom a včasnom poskytnutí Služieb Poskytovateľom, formou prevodu na bankový účet Poskytovateľa uvedený v záhlaví Dohody. Bezhotovostný platobný styk sa uskutoční prostredníctvom finančného ústavu Objednávateľa na základe faktúry, ktorej splatnosť je dohodnutá v čl. II., bode 2.3 Dohody. Faktúra sa považuje za uhradenú dňom odpísania finančných prostriedkov z účtu Objednávateľa na účet Poskytovateľa uvedený v záhlaví Dohody.
5.8 Poskytovateľ sa zaväzuje doručiť Objednávateľovi informáciu o finančnom objeme Objednávok za obdobie každého kalendárneho štvrťroka, a to vždy do desiatich (10) pracovných dní po skončení príslušného kalendárneho štvrťroka na e-mailovú adresu: [●]
Informácia podľa predchádzajúcej vety musí obsahovať uvedenie nominálnej hodnoty a množstva objednaných Služieb, resp. stravných lístkov a stravnej jednotky na ESK, výšku provízie bez DPH a s DPH, celkovú sumu za objednané Služby bez DPH a s DPH. Kontaktnou osobou na účely podľa tohto bodu je: [●], e-mailová adresa: [●]
5.9 V prípade, ak Cena objednaných Služieb bude nižšia ako nominálna hodnota objednaných Služieb (t. j. stravných lístkov a alebo stravnej  jednotky  asociovanej  na  ESK), Poskytovateľ raz za štvrťrok vystaví dobropis vo výške sumy rozdielu nominálnej hodnoty objednaných Služieb a ceny objednaných Služieb v prospech Objednávateľa. Tento dobropis sa započíta s najbližšou faktúrou vystavenou Poskytovateľom Objednávateľovi.
5.10 [bookmark: _Hlk229737800]Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje alebo ak nebude obsahovať kópiu protokolu o poskytnutí Služieb  potvrdeného  Objednávateľom, Objednávateľ je oprávnený ju vrátiť na prepracovanie alebo doplnenie a Poskytovateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa Objednávateľ nedostane do omeškania a nová lehota splatnosti takejto faktúry začne plynúť prevzatím nového, resp. upraveného správneho daňového dokladu. Faktúru vystavenú Poskytovateľom v elektronickej forme je Poskytovateľ povinný zaslať na e-mailovú adresu Objednávateľa: faktury.urad@minv.sk. Poskytovateľ vyhlasuje, že elektronická faktúra je plnohodnotnou náhradou faktúry v papierovej forme, bude odosielaná vo formáte PDF a bude obsahovať všetky náležitosti daňového dokladu v súlade s ustanoveniami §71 a nasledujúcich zákona č. 222/2004 Z. z. o dani z pridanej hodnoty v znení neskorších predpisov platnými v čase jej odoslania. Objednávateľ v zmysle ustanovenia § 71, ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov súhlasí s vydaním elektronickej faktúry.

Článok VI
Záručná doba a zodpovednosť za vady
6.1 Poskytovateľ poskytuje na Služby záručnú dobu v dĺžke uvedenej v čl. II, bode 2.3 Dohody a počas tejto doby sa zaväzuje zabezpečiť odstránenie všetkých vád poskytovaných Služieb. Záručná doba začína plynúť dňom poskytnutia Služieb Objednávateľovi podľa tejto Dohody. V prípade  reklamácie sa záručná doba predlžuje o čas, počas ktorého bola vada odstraňovaná. 
6.2 V prípade vady zo záruky Služieb počas záručnej doby má Objednávateľ právo na bezplatné odstránenie vád a Poskytovateľ má povinnosť odstrániť vady Služieb na svoje náklady, bez možnosti účtovania storno poplatkov alebo akýchkoľvek iných poplatkov.
6.3 V prípade dodania Služieb, resp. stravných lístkov a/alebo ESK s vadou sa Poskytovateľ zaväzuje prevziať od Objednávateľa takéto stravné lístky a/alebo ESK a vrátiť mu zaplatenú Cenu objednaných Služieb za Služby poskytnuté s vadou podľa tejto vety, a to do pätnástich (15) dní do dňa odovzdania takýchto Služieb Poskytovateľovi, ak sa Účastníci dohody písomne nedohodnú inak. 
6.4 Objednávateľ uplatní reklamáciu vady zo záruky Služieb a práva vyplývajúce zo záruky a nároky z vád bez zbytočného odkladu po jej zistení, a to písomne vo forme bežného e-mailu adresovaného oprávnenej osobe Poskytovateľa uvedenej v záhlaví Dohody. Písomná reklamácia podľa predchádzajúcej vety musí obsahovať najmä predmet reklamácie, označenie Účastníkov dohody, označenie Služieb s vadou, resp. číslo ESK a číslo Objednávky a/alebo faktúry, ktorej sa reklamácia týka, popis vady, rozporu alebo nedostatku Služby poskytnutej s vadou, dátum odoslania reklamácie. 
6.5 Poskytovateľ zodpovedá Objednávateľovi za škodu, ktorú mu preukázateľne spôsobil v súvislosti s poskytovaním Služieb definovaných v čl. II, bode 2.3 a Prílohe č. 1 Dohody. 
6.6 Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.
6.7 [bookmark: _Hlk201759880]Poskytovateľ zodpovedá počas celej doby trvania tejto Dohody, ako aj počas záručnej doby uvedenej v čl. II, bode 2.3 a v Prílohe č. 1 tejto Dohody za vady Služieb, najmä ak predmetné Služby boli poskytnuté odlišne od podmienok uvedených v tejto Dohode a jej prílohách. Pri výskyte vady poskytnutých Služieb a uplatnenia nároku z vád vo forme reklamácie podľa tohto článku Objednávateľom sa Poskytovateľ zaväzuje túto vadu odstrániť v lehote uvedenej v čl. II, bode 2.3 a v Prílohe č. 1 Dohody. V prípade, ak nebude možné vadu odstrániť alebo ak by si jej odstránenie vyžadovalo plnenie, ktoré by bolo vyššie ako hodnota poskytnutej Služby, má Objednávateľ právo na zľavu až do výšky 100% z Ceny objednanej Služby, ktorá bola poskytnutá s vadou.  
6.8 Postup pri reklamácii Služieb a uplatňovaní nárokov z vád a záruky za akosť sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území Slovenskej republiky.

Článok VII
Ostatné dojednania
7.1 [bookmark: _Hlk201760114]Predávajúci berie na vedomie, že finančné prostriedky Objednávateľa určené na zaplatenie Ceny za Služby sú verejnými prostriedkami zo štátneho rozpočtu Slovenskej republiky. Poskytovateľ berie na vedomie, že na použitie verejných prostriedkov, kontrolu použitia týchto prostriedkov a vymáhanie ich neoprávneného použitia alebo zadržanie sa vzťahuje režim upravený osobitnými právnymi predpismi z oblasti rozpočtových pravidiel a finančnej kontroly. 
Poskytovateľ je povinný strpieť výkon kontroly, auditu či overovania oprávnenými osobami v súvislosti s poskytnutými plneniami z Dohody, poskytnúť im všetku potrebnú súčinnosť a vytvoriť podmienky pre výkon v zmysle príslušných právnych predpisov platných na území Slovenskej republiky, a to kedykoľvek počas trvania Dohody a/alebo Jednotlivej zmluvy. Povinnosť podľa predchádzajúcej vety je Poskytovateľ povinný splniť v termínoch určených Objednávateľom. Oprávnenými osobami sa podľa predchádzajúcej vety rozumejú predovšetkým poverení zamestnanci kontrolného orgánu podľa príslušných všeobecne záväzných právnych predpisov Slovenskej republiky, pričom zamestnancami oprávnenými na výkon kontroly sú napríklad:
a) poverení zamestnanci Objednávateľa,
b) Orgán auditu, 
c) Najvyšší kontrolný úrad SR,
d) Úrad pre verejné obstarávanie SR,
e) Úrad vlády SR.
Poskytovateľ podpisom Dohody berie na vedomie, že oprávnené osoby v rámci výkonu kontroly alebo auditu majú okrem iných aj oprávnenie:
a) vyžadovať a odoberať v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
b) v nevyhnutnom rozsahu za podmienok ustanovených v osobitných predpisoch vstupovať do objektu, zariadenia, prevádzky, dopravného prostriedku, na pozemok alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
c) požadovať prítomnosť oprávnených osôb zo strany Poskytovateľa počas vykonávania kontroly, auditu, či overovania u Poskytovateľa;
d) požadovať od Poskytovateľa prijatie nápravných opatrení a odstránenie zistených nedostatkov u Poskytovateľa.
7.2 Účastníci dohody sa výslovne dohodli, že Poskytovateľ nie je oprávnený bez predchádzajúceho písomného súhlasu Objednávateľa postúpiť na tretiu osobu, založiť alebo započítať akékoľvek svoje pohľadávky vzniknuté na základe alebo v súvislosti s touto Dohodou alebo plnením záväzkov podľa tejto Dohody. 
7.3 [bookmark: _Hlk211257249]Účastníci dohody  sa dohodli, že v prípade, ak podmienky Verejného obstarávania, osobitné právne predpisy alebo táto Dohoda vyžadujú pre poskytovanie Služieb osobitné povolenia, resp.  certifikáty, Poskytovateľ je povinný disponovať takýmito povoleniami, resp. certifikátmi a udržiavať ich v platnosti počas celej doby trvania Dohody a/alebo Jednotlivej zmluvy, inak sa porušenie tejto povinnosti bude považovať za podstatné porušenie tejto Dohody. Poskytovateľ je povinný kedykoľvek počas platnosti tejto Dohody na výzvu Objednávateľa bezodkladne predložiť Objednávateľovi takéto povolenie, resp. certifikát. 
7.4 Účastníci dohody berú na vedomie, že poskytovaním Služieb podľa tejto dohody môže dôjsť k spracúvaniu osobných údajov dotknutých osôb. 
Ak Poskytovateľ pri plnení tejto Dohody bude v mene Objednávateľa spracúvať osobné údaje dotknutých osôb a teda bude vystupovať v postavení sprostredkovateľa v zmysle čl. 4 ods. 8 Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej aj ako „Nariadenie GDPR“) a ustanovenia § 5 písm. p) zákona č. 18/2018 o ochrane osobných údajov a o zmene a doplnení niektorých zákonov v znení neskorších predpisov (ďalej len „Zákon o ochrane osobných údajov“), Účastníci dohody sa zaväzujú uzatvoriť zmluvu o poverení spracúvaním osobných údajov v zmysle čl. 28 Nariadenia GDPR a § 34 Zákona o ochrane osobných údajov. V zmluve podľa predchádzajúcej vety Účastníci dohody vymedzia predmet a dobu spracúvania osobných údajov, povahu a účel spracúvania, zoznam alebo rozsah osobných údajov, kategórie dotknutých osôb a práva a povinnosti Objednávateľa ako prevádzkovateľa, ako aj ustanovenia ďalšie práva a povinnosti v súlade so Zákonom o ochrane osobných údajov.
Účastníci dohody sú povinní zaviazať mlčanlivosťou o osobných údajoch fyzické osoby, ktoré prídu alebo môžu prísť do styku s osobnými údajmi, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru alebo akéhokoľvek obdobného pracovného vzťahu fyzických osôb vo vzťahu k Účastníkom dohody.
Objednávateľ vyhlasuje, že osobné údaje spracúvané v rámci príslušných informačných systémov a spôsob ich získania Objednávateľom neporušuje práva tretích osôb, ako ani ustanovenia Zákona o ochrane osobných údajov a ustanovenia Nariadenia GDPR.
Poskytovateľovi v súvislosti so spracúvaním osobných údajov podľa tohto článku vznikajú práva a povinnosti upravené Zákonom o ochrane osobných údajov a Nariadením GDPR, ktorý je pri spracúvaní osobných údajov povinný dodržiavať. Poskytovateľ je povinný chrániť osobné údaje pred náhodným alebo neoprávneným poškodením a zničením, náhodnou stratou, zmenou, nedovoleným prístupom a sprístupnením, ako aj pred akýmikoľvek inými formami spracúvania, ktoré sú v rozpore so všeobecne záväznými právnymi predpismi platnými na území Slovenskej republiky.  Po dosiahnutí účelu spracúvania je Poskytovateľ povinný osobné údaje zlikvidovať a/alebo odovzdať Objednávateľovi, ak platné právne predpisy neustanovujú inak. Objednávateľ je oprávnený požadovať od Poskytovateľa preukázanie vykonania všetkých nevyhnutných opatrení na ochranu osobných údajov podľa tohto článku Dohody.
Poskytovateľ je povinný zachovávať mlčanlivosť o osobných údajoch, s ktorými príde do styku v súvislosti s plnením tejto Dohody. Poskytovateľ je povinný zabezpečiť, aby každý člen personálu Poskytovateľa, ktorý príde do styku s osobnými údajmi, zachoval o nich mlčanlivosť a nevyužíval ich na iný účel, ako je účel plnenia podľa tejto Dohody.


Článok VIII
Zmluvné pokuty a úroky z omeškania
8.1 [bookmark: _Hlk203038240][bookmark: _Hlk194926561]Pre prípad nedodržania podmienok tejto Dohody si dohodli Účastníci dohody nasledovné zmluvné pokuty a úroky z omeškania:
a) za omeškanie Poskytovateľa s poskytovaním Služieb a/alebo dokumentácie podľa čl. II, bodu 2.3 a čl. V, bodu 5.8 Dohody si Objednávateľ uplatní voči Poskytovateľovi zmluvnú pokutu vo výške 0,05 % z Ceny objednaných Služieb, ktorých sa omeškanie týka, za každý, aj začatý deň omeškania,
b) za omeškanie Poskytovateľa s odstránením vady Služieb v lehote podľa čl. II, bodu 2.3 Dohody a v súlade s čl. VI Dohody si Objednávateľ uplatní voči Poskytovateľovi zmluvnú pokutu vo výške 0,05 % z Ceny objednaných Služieb, s odstraňovaním vád ktorých je v omeškaní, za každý, aj začatý deň omeškania,
c) za omeškanie Objednávateľa s úhradou faktúry vzniká Poskytovateľovi právo uplatniť si zákonný úrok z omeškania z nezaplatenej Ceny objednaných Služieb za každý, aj začatý deň omeškania, 
d) v prípade, že Poskytovateľ poskytne Objednávateľovi Služby, ktoré nespĺňajú stanovené požiadavky na Služby podľa čl. IV, bodu 4.8 Dohody, Objednávateľ si uplatní voči Poskytovateľovi zmluvnú pokutu vo výške 10% z Ceny objednaných Služieb,
e) v prípade nepravdivosti vyhlásení Poskytovateľa, ktoré sú uvedené v čl. IV, bodoch 4.21 a 4.25 Dohody, je Poskytovateľ povinný zaplatiť Objednávateľovi zmluvnú pokutu vo výške 30.000,- EUR (slovom: tridsať tisíc EUR),
f) v prípade porušenia povinností Poskytovateľa uvedených v čl. IV, bodoch 4.14, 4.16 a 4.17 a v čl. VII, bodoch 7.3 a 7.4 Dohody si Objednávateľ uplatní voči Poskytovateľovi zmluvnú pokutu vo výške 0,05% z Maximálnej ceny Dohody za každé jednotlivé porušenie, čím nie je dotknutý nárok Objednávateľa na náhradu škody, ktorá mu takýmto porušením vznikla,
g) v prípade porušenia povinností Poskytovateľa uvedených v čl. IV, bode 4.26 Dohody si Objednávateľ uplatní voči Poskytovateľovi zmluvnú pokutu vo výške 0,01% z Maximálnej ceny Dohody za každé jednotlivé porušenie, čím nie je dotknutý nárok Objednávateľa na náhradu škody, ktorá mu takýmto porušením vznikla.  
8.2 [bookmark: _Hlk211259101]Účastníci dohody vyhlasujú, že nepovažujú výšku zmluvných pokút za neprimeranú, ale ju považujú za zodpovedajúcu významu povinností, ktoré ochraňuje. 
8.3 [bookmark: _Hlk211259121]Zaplatením zmluvnej pokuty Poskytovateľom podľa bodu 8.1 tohto článku Dohody nezaniká nárok Objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
8.4 [bookmark: _Hlk211259150]Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Poskytovateľ Objednávateľovi v lehote tridsiatich (30) dní odo dňa doručenia faktúry do sídla Objednávateľa. Pre účely tejto Dohody sa za vyššiu moc považujú udalosti, ktoré nie sú závislé od vôle alebo konania zmluvných strán, a ktoré nemôžu Účastníci dohody ani predvídať, ani nijakým spôsobom priamo ovplyvniť, a to najmä  vojna, mobilizácia, povstanie, živelné pohromy, požiare, embargo, karantény, pandémia. Oslobodenie od zodpovednosti za nesplnenie predmetu Dohody trvá po dobu pôsobenia vyššej moci, najviac však dva (2) mesiace. Po uplynutí tejto doby sa Účastníci dohody dohodnú o ďalšom postupe. Ak nedôjde k dohode, má Účastník dohody, ktorý sa dôvodne odvolal na okolnosti vylučujúce zodpovednosť, právo odstúpiť od Dohody.

Článok IX
Skončenie Dohody
9.1 Účastníci dohody sa dohodli, že Dohodu je možné skončiť:
0. písomnou dohodou Účastníkov dohody, a to dňom uvedeným v takejto dohode; v dohode o skončení Dohody sa súčasne upravia nároky Účastníkov dohody vzniknuté na základe alebo v súvislosti s touto Dohodou,
0. písomným odstúpením od Dohody v prípade podstatného porušenia Dohody,
0. písomnou výpoveďou v súlade s týmto článkom Dohody.
9.2 [bookmark: _Hlk211259417]Odstúpenie od Dohody sa uskutoční písomným oznámením odstupujúceho Účastníka dohody adresovaným druhému Účastníkovi dohody zároveň s uvedením dôvodu odstúpenia od Dohody a je účinné okamihom jeho doručenia druhému Účastníkovi dohody. V prípade pochybností sa má za to, že je odstúpenie doručené  v súlade s čl. X, bodom 10.4 Dohody. Účastníci dohody sa dohodli, že odstúpenie od Dohody si budú vždy doručovať na adresu Účastníka dohody uvedenú v záhlaví tejto Dohody. 
9.3 [bookmark: _Hlk203037593]Za podstatné porušenie Dohody sa považuje:
a) omeškanie Poskytovateľa s poskytnutím Služieb oproti dohodnutému termínu poskytnutia Služieb o viac ako dva (2) týždne bez uvedenia preukázateľného dôvodu, ktorý by omeškanie ospravedlňoval (vyššia moc), 
b) ak Cena za Služby bude fakturovaná v rozpore s podmienkami dohodnutými v tejto Dohode a jej prílohách, 
c) Poskytovateľ poskytne Objednávateľovi Služby takým spôsobom alebo v rozsahu a kvalite, ktoré sú v rozpore s Jednotlivou zmluvou, touto Dohodou alebo Prílohou č. 1 Dohody, 
d) [bookmark: _Hlk211259842][bookmark: _Hlk208404568]Objednávateľ je v omeškaní so zaplatením faktúry o viac ako osemdesiat (80) dní po lehote jej splatnosti, a to aj napriek písomnej výzve Poskytovateľa s určením náhradnej lehoty na vykonanie nápravy,
e) Poskytovateľ poruší jeho povinnosti podľa čl. IV, bodov 4.16 až 4.26 a čl. VII, bodov 7.3 a 7.4 tejto Dohody,
f) ak budú zo strany Objednávateľa opakovane reklamované poskytnuté Služby (viac ako trikrát, pričom nemusí ísť o rovnakú vadu), alebo 
g) ak je to výslovne uvedené v tejto Dohode.  
9.4 Objednávateľ je oprávnený písomne odstúpiť od Dohody v prípade, ak:
a) proti Poskytovateľovi začalo konkurzné konanie alebo reštrukturalizácia,
b) Poskytovateľ vstúpil do likvidácie, alebo
c) Poskytovateľ koná v rozpore s touto Dohodou a/alebo všeobecne záväznými právnymi predpismi platnými na území Slovenskej republiky a na písomnú výzvu Objednávateľa toto konanie a jeho následky v určenej primeranej lehote neodstráni,
d) ak je to výslovne uvedené v tejto Dohode.
9.5 [bookmark: _Hlk201761166]Objednávateľ je oprávnený odstúpiť od Dohody aj v prípade, ak: 
a) [bookmark: _Hlk201761212][bookmark: _Hlk211260392]existuje dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní alebo podľa § 40 ods. 8 Zákona o verejnom obstarávaní alebo existuje akýkoľvek iný dôvod na vylúčenie Poskytovateľa stanovený Zákonom o verejnom obstarávaní,
b) [bookmark: _Hlk201761230]táto nemala byť uzatvorená s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
c) [bookmark: _Hlk201761242]Poskytovateľ alebo jeho subdodávateľ nebol v čase uzatvorenia tejto Dohody zapísaný v Registri partnerov verejného sektora alebo bol vymazaný z Registra partnerov verejného sektora.
9.6 [bookmark: _Hlk211609433]Účastníci dohody sa dohodli, že ak sú Služby financované alebo spolufinancované z fondov Európskej únie podľa čl. II, bodu 2.3 Dohody a zároveň  Dohoda nenadobudne účinnosť v lehote šiestich (6) mesiacov odo dňa jej podpisu všetkými Účastníkmi dohody, Účastníci dohody sú oprávnení od Dohody odstúpiť.
9.7 Objednávateľ je oprávnený písomne vypovedať túto Dohodu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.
9.8 Poskytovateľ je oprávnený písomne vypovedať túto Dohodu s výpovednou dobou šesť (6) mesiacov, ak Objednávateľ neuhradil riadne doručenú a riadne vystavenú faktúru Poskytovateľovi, ak je Objednávateľ v omeškaní dlhšie ako šesťdesiat (60) dní, a to aj napriek písomnej výzve Poskytovateľa s určením náhradnej lehoty na vykonanie nápravy. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.
9.9 Odstúpenie od Dohody má následky stanovené príslušnými ustanoveniami Obchodného zákonníka, pokiaľ sa Účastníci dohody písomne nedohodnú inak.
9.10 Ukončením Dohody nie sú dotknuté ustanovenia týkajúce sa zodpovednosti za vady, zmluvných pokút, náhrady škody a ďalších ustanovení tejto Dohody, z ktorých povahy vyplýva, že majú byť zachované aj po ukončení Dohody. 

Článok X
Spoločné a záverečné ustanovenia
10.1 Akákoľvek písomnosť alebo iné správy, ktoré sa doručujú v súvislosti s touto Dohodou druhému Účastníkovi dohody (každá z nich ďalej ako „Oznámenie“) musia byť: 
a) [bookmark: _Hlk201756179]v písomnej podobe (v listinnej alebo elektronickej podobe), 
b) doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.
[bookmark: _Hlk201834012][bookmark: _Hlk201756192]Pre vylúčenie pochybností sa za písomnú podobu/formu komunikácie podľa tejto Dohody považuje aj elektronická komunikácia vo forme bežného e-mailu, spolu s jeho prílohami, vrátane scanov.
10.2 Oznámenie poskytované Objednávateľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Dohody.
10.3 Oznámenie poskytované Poskytovateľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Dohody.
10.4 Oznámenie nadobúda účinnosť okamihom jeho prevzatia a má sa za prevzaté:
a) v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
b) v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
c) v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
10.5 V prípade zmeny obchodného mena, názvu, sídla, právnej formy, kontaktných osôb a emailových adries,  štatutárnych orgánov, alebo ich spôsobu ich konania za Účastníka dohody, bankového spojenia alebo čísla účtu, zmeny nominálnej hodnoty, oznámi Účastník dohody, ktorého sa niektorá z uvedených zmien týka, písomnou formou túto skutočnosť druhému Účastníkovi dohody, a to bez zbytočného odkladu, inak povinný Účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník dohody. V prípade zmien podľa predchádzajúcej vety nie je potrebný písomný dodatok k Dohode, písomné Oznámenie je dostačujúce.
10.6 [bookmark: _Hlk201761649]Táto Dohoda môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky, najmä v súlade s § 18 Zákona o verejnom obstarávaní, len písomnými a očíslovanými dodatkami, ktoré sa po podpísaní oboma Účastníkmi dohody stávajú neoddeliteľnou súčasťou tejto Dohody. Ustanovenie bodu 10.5 tohto článku Dohody týmto nie je dotknuté.
10.7 [bookmark: _Hlk208404647]Pokiaľ sa niektoré ustanovenie Dohody stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Dohody. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Dohody zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Dohody.
10.8 V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
10.9 Účastníci dohody sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
10.10 Účastníci dohody vyhlasujú, že túto Dohodu uzatvorili slobodne a vážne, prečítali ju, porozumeli jej a nemajú proti jej forme a obsahu žiadne výhrady, čo potvrdzujú svojimi podpismi.
10.11 Táto Dohoda nadobúda platnosť dňom jej podpisu všetkými Účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov. Zverejnenie Dohody v Centrálnom registri zmlúv zabezpečí Objednávateľ. 
10.12 Táto Dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. Ak je Poskytovateľ zahraničnou osobou alebo ak technicky nie je možné postupovať podľa predchádzajúcej vety, tak sa Dohoda vyhotoví  v listinnej podobe v dvoch (2) vyhotoveniach pre Objednávateľa a jednom (1) vyhotovení pre Poskytovateľa, resp. po jednom (1) vyhotovení pre každého Poskytovateľa. 
10.13 Dohoda má nižšie uvedené prílohy, ktoré tvoria jej neoddeliteľnú súčasť. V prípade rozporov medzi ustanoveniami Dohody a jej príloh, majú v otázkach špecifikácie Služieb a požiadaviek na Služby prednosť ustanovenia Príloh č. 1 a 2 Dohody a v otázkach obchodných, právnych a procesných majú prednosť ustanovenia tejto Dohody.
· Príloha č. 1 – Opis predmetu zákazky, vlastný návrh plnenia
· Príloha č. 2 – Štruktúrovaný rozpočet Ceny za Služby 
· Príloha č. 3 – Zoznam subdodávateľov 
· Príloha č. 4 – Zoznam miest poskytovania Služieb

PRÍLOHA Č. 1
OPIS PREDMETU ZÁKAZKY, VLASTNÝ NÁVRH PLNENIA






































PRÍLOHA Č. 2
ŠTRUKTÚROVANÝ ROZPOČET CENY ZA SLUŽBY


PRÍLOHA Č. 3
ZOZNAM SUBDODÁVATEĽOV


	Poradové číslo
	Identifikácia navrhnutého subdodávateľa (obchodné meno, sídlo, IČO)
	Identifikácia príslušného plnenia
	Rozsah plnenia vyjadrený v % a  sumou
	Meno, priezvisko, dátum narodenia, adresa pobytu osoby oprávnenej konať za subdodávateľa

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	






PRÍLOHA Č. 4
ZOZNAM MIEST POSKYTOVANIA SLUŽIEB

